Революциянын каармандарына монументи –
Революциянын каармандарына монументи – Революциянын Кыргызстандагы салтанаттуу жеңиштерин даңазалаган эстелик. Фрунзе шаарынын 100 жылдыгына карата 1978-ж. 2-сентябрда ачылган. Совет көчөсү менен Ленин проспектинин кесилишинин түндүк-батыш тарабындагы аянтка орнотулган. Авторлору: скульптор Т. Садыков; архитектор Г. Кутателадзе. Коло жана граниттен жасалган. Ансамблди революция жеңиштерин символдогон аял келбети орнотулган 15 млик монумент жана “Ойгонуу”, “Революция” деп аталган скульптуралык композиция түзөт. Анда азаттык үчүн күрөшкөн У. Салиева, К. Жакыпов сыяктуу каармандардын мүнөзү типтештирилген. Эстелик – Кыргызстандагы монумент  искусствонун өнүгүшүндөгү ири жетишкендик. 1979-ж. СССР САнын алтын медалы ыйгарылган.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу